section_heading: Kontekst
paragraph_text: Nikolaj Rimski-Korsakov bio je ruski skladatelj, dirigent i pedagog iz razdoblja romantizma. Temeljno glazbeno obrazovanje stekao je u Sankt Peterburgu dok je bio na školovanju u vojno-pomorskoj školi. Još dok je bio u mornaričkoj službi prihvatio je mjesto profesora kompozicije i instrumentacije na Petrogradskom konzervatoriju. Kao pripadnik "Velike petorke" njegovao je ruski nacionalni stil. Najpopularnija su mu djela simfonijska suita "Šeherezada", "Španjolski capriccio", "Uskrsna uvertira" i opere "Snjeguljica", "Sadko" i "Zlatni pjetlić".